Isabela Figueiredo

TUČNÁ

Z portugalčiny preložila Júlia Jellúšová

Ukážka z elektronickej knihy

Preklad z verejných zdrojov podporil Fond na podporu umenia.

Vydanie diela finančne podporili DGLAB/Kultúra a Camões, IP – Portugalsko.

Obra apoiada pela DGLAB / Cultura e pelo Camões, IP – Portugal.

Tučná A Gorda

Copyright © 2016, Isabela Figueiredo e Editorial Caminho

Preklad a rozhovor © Júlia Jellúšová

Predslov © Alcides Murtinheira

Projektový manažment Zuzana Chudíková

Zodpovedná redaktorka Katarína Jusková

Grafický návrh Aurélia Garová

Grafická úprava Eva Belláková

V publikácii boli použité citáty z diel: Mary W. Shelleyová: Frankenstein (preklad: Pavel Vilikovský, vydavateľstvo Európa, 2007), Javier Cercas: Diktatúra prítomnosti, týždenník El País Semanal 22.6.2014, Henry David Thoreau, Život bez princípu (Štyri eseje, preklad: Martina Fedorová, vyd. Marek Šulík, 2009).

Slovak edition © Portugalský inštitút, Bratislava 2022, portugal.sk

Tlač EXPRESPRINT s.r.o., Partizánske

Printed in the Slovak Republic

ISBN EPUB 978-80-99967-33-6

Vytvorenie elektronickej verzie Dibuk, s. r. o., 2023

Upozornenie

Všetky postavy, miesta a situácie v tomto príbehu sú čistá fikcia a číra realita.

Mojej mame

Ďakujem Ane Bele Almeide, Burghardovi Baltruschovi a Paulovi de Sousa za to, že neúnavne čítali rukopis tejto knihy. Poslednému z nich ďakujem aj za trpezlivé prepísanie rukopisu do počítača.

Zvukový epigraf

Nina Simone – I put a Spell on You (1965)

The Doors – The Crystal Ship (1967)

Janis Joplin – Maybe (1969)

Abba – Dancing Queen (1976)

António Variações – Estou Além (1982)

Patty Smith – Because the Night (1983)

Stevie Nicks – Has Anyone Ever Written Anything for You (1985)

Laurie Anderson – Language is a Virus (1986)

Prince – Sometimes it Snows in April (1986)

Xutos e Pontapés – À Minha Maneira (1988)

Rádio Macau – Amanhã É Sempre Longe Demais (1989)

The Cure – Love Song (1989)

Nirvana – Come as You Are (1991)

U2 – One (1991)

Annie Lennox – Why (1992)

Ornatos Violeta – Ouvi Dizer (1999)

Lou Reed – Turning Time Around (2000)

Amy Winehouse – Back to Black (2006)

Amor Electro – A Máquina (2011)

Jorge Palma – Imperdoável (2011)

Lana Del Rey – Born to Die (2012)

„Uver mi, Frankenstein, bol som dobrý, dušu som mal plnú lásky a ľudskosti; som však, hľa, sám, úplne sám. Ty, ktorý si ma stvoril, mnou pohŕdaš; čo môžem očakávať od tvojich súkmeňovcov, ktorých ku mne nič neviaže? Len nenávisť a odpor. (...) Vypočuj si môj príbeh, potom ma poľutuj alebo odvrhni podľa vlastného uváženia; skôr nie.“

Mary W. Shelleyová: Frankenstein

„,Minulosť nie je mŕtva,‘“ napísal Faulkner v Requiem pre mníšku a dodáva: ,Ani sa nepominula.‘ Nedá sa to povedať lepšie: minulosť nikdy neprestáva plynúť, vždy je tu a pôsobí na prítomnosť, je jej súčasťou, žije v nás. Žiť prítomnosť bez minulosti znamená žiť zmrzačenú prítomnosť. Teda žiť zmrzačený život.“

Javier Cercas: Diktatúra prítomnosti

„... nebolo to tak dávno, keď ma na prednáške jedného z lektorov premohol pocit, že si tento vybral tému, ktorá mu bola príliš cudzia, a preto sa mu nepodarilo zaujať moju pozornosť do takej miery, do akej sa mu to bývalo mohlo podariť. Bolo očividné, že o veciach, ktoré opisoval, nehovoril od srdca, ba že neboli ani len jeho srdcu blízke, a tak sa skôr utiekal ku krajnostiam a povrchnostiam. (...) Keby záležalo na mne, bol by som ho primäl, aby sa s nami podelil o svoju najosobnejšiu skúsenosť, tak ako to robí básnik.

(...) a vychádzajúc z povedaného, vždy sa rozhodnem podať im samého seba v konskej dávke. Poslali po mňa a zaviazali sa za mňa zaplatiť, nech ma teda majú, hoc by som ich mal na smrť unudiť.“

Henry David Thoreau: Život bez princípu

Predslov

Portugalská spisovateľka Isabela Figueiredo sa narodila 1. januára 1963 v hlavnom meste Mozambiku Lourenço Marques, pomenovanom podľa portugalského kolonialistu a obchodníka zo 16. storočia (dnešné Maputo). Mozambik patril k portugalským kolóniám, ktoré po dlhých rokoch vojnového konfliktu získali v roku 1975 nezávislosť. Jej vyhlásenie však sprevádzal občiansky chaos a krvavé boje medzi znepriatelenými černošskými a belošskými skupinami. Táto situácia prinútila k úteku viac ako milión Portugalcov z Afriky do Portugalska, ktoré sa stalo alebo bolo pre mnohých z nich cudzou krajinou (veľa ich prežilo v Mozambiku väčšinu svojho života, iní sa tam už narodili ako deti portugalských kolonistov).

Búrlivé historické udalosti mali zásadný dopad aj na život spisovateľky Isabely Figueiredo: jej rodičia sa rozhodli v Mozambiku ostať, no presťahovali sa na pokojnejší severovýchod krajiny za lukratívnou prácou v hydroelektrárni. Z obavy o bezpečnosť dcéry poslali vtedy dvanásťročnú Isabelu do Portugalska k príbuzným. Prišli za ňou až o desať rokov neskôr, keď mala Isabela dvadsaťdva rokov a práve dokončila vysokoškolské štúdium lusofónnej literatúry.

Prvé literárne texty vyšli Isabele Figueiredo ešte ako študentke v roku 1983 v prílohe denníka Diário de Notícias. O päť rokov neskôr získava ocenenie za novelu Conto é Como Quem Diz (Príbeh je to, čo kto rozpovie). V nej sa okrajovo dotýka koloniálnej témy, ktorú naplno rozvinula vo svojom nasledujúcom diele Caderno de Memórias Coloniais (2009) (Zápisník koloniálnych spomienok). Ide o zbierku textov, v ktorých spomína na detstvo v Mozambiku, pričom otvorene zobrazuje rasistické správanie sa Portugalcov. Od konca deväťdesiatych rokov začali v portugalskej literatúre pribúdať diela o živote v kolóniách, ktoré sa väčšinou niesli v nostalgickom duchu. Ich autori – väčšinou sami portugalskí navrátilci z kolónií – poukazovali na skutočnosť, ...

Koniec ukážky